burgasdotpro/wikipedia huggingface dataset:
Koenzým B

Koenzým B (HS–CoB alebo CoB) je koenzým, ktorý sa účastní redoxných reakcií u metanogénov. Jeho celý názov je 7-merkaptoheptanoyltreonínfosfát. Táto zlúčenina obsahuje tiolovú skupinu, ktorá je hlavným reakčným miestom.
Význam v metanogenéze.
Koenzým B je dôležitou súčasťou posledného kroku biogenézy metánu. Pôsobí ako donor dvoch elektrónov pri redukcii koenzýmu M (metylkoenzýmu) na dve molekuly, a to metán a heterodisulfid. Dva rôzne experimenty boli uskutočnené, jeden s koenzýmom B a druhý bez koenzýmu B, čo naznačilo, že použitie koenzýmu B pred tvorbou metánu má za následok účinnejšie a konzistentnejšie štiepenie väzby.
Koenzým B reaguje s "S"-metyltioetánsulfonátom (metylkoenzýmom M, ktorý sa zapisuje ako ), čím sa uvoľňuje metán v metanogenéze:
Túto reakciu katalyzuje enzým metylkoenzým M reduktáza, ktorá obsahuje kofaktor F430 ako prostetickú skupinu.
Podobná reakcia, ktorá využíva HS–CoB i –CoM, je redukcia fumarátu na sukcinát, ktorú katalyzuje fumarátreduktáza:
Koenzým M

Koenzým M (HS-CoM alebo CoM) je koenzým, ktorý sa účastní prenosu metylovej skupiny v metabolizme archeálnych metanogénov a v metabolizme iných substrátov u baktérií. Takisto je to nutný kofaktor pre metabolické dráhy baktérií, ktoré oxidujú alkény. CoM pomáha eliminovať toxické epoxidy, ktoré vznikajú oxidáciou alkénov, napríklad propylénu. Štruktúra tohto koenzýmu bola určená v roku 1974 počas štúdia metanogenézy, teda procesu premeny oxidu uhličitého na metán, ktorý prebieha v niektorých anaeróbnych baktériách. Koenzým M je anión, ktorého vzorec je - a nazýva sa i 2-merkaptoetánsulfonát. Jeho katión nie je dôležitý, ale najdostupnejšia je jeho sodná soľ. Koenzým M obsahuje tiolovú skupinu, ktorá je hlavným reakčným miestom, a sulfonátovú skupinu, ktorá umožňuje jeho rozpustnosť vo vodných roztokoch.
Biochemický význam.
Metanogenéza.
Koenzým M je C1 donor v metanogenéze. Premieňa sa na tioéter, metylkoenzým M (-), v predposlednom kroku tvorby metánu. Metylkoenzým M potom reaguje s koenzýmom B, čím vzniká heterodisulfid a metán:
Táto reakcia je katalyzovaná enzýmom metylkoenzým M reduktázou, ktorá využíva kofaktor F430 ako prostetickú skupinu.
Metabolizmus alkénov.
Koenzým M vystupuje u niektorých aeróbnych baktérií pri premene oxidu uhličitého a etylénu či propylénu na acetoacetát, konkrétne u baktérií, ktoré oxidujú alkény na epoxidy. Potom, čo propylén (alebo iný alkén) podstúpi epoxidáciu a stane sa z neho epoxypropán (alebo iný epoxid), stáva sa elektrofilný a toxický. Tieto epoxidy reagujú s DNA a bielkovinami, takže ovplyvňujú bunkové funkcie. Baktérie, ktoré oxidujú alkény, napríklad "Xanthobacter autotrophicus", používajú metabolickú dráhu, v ktorej sa CoM konjuguje na alifatický epoxid. V tomto kroku vzniká nukleofilná zlúčenina, ktorá môže reagovať s CO2. Karboxyláciou nakoniec vzniká acetoacetát.
Holubyho lúky

Holubyho lúky alebo Holubyho lesostep je lokalita v Trnianskej doline, ktorú tvorí vyše 30 lesostepných lúk a remíziek. Je pomenovaná na počesť Jozefa Ľudovíta Holubyho, ktorý študoval okolitú flóru a vegetáciu.
Veľká časť pozemkov v tejto lokalite je v súkromnom vlastníctve.
Trnianska dolina

Trnianska dolina je dolina a rekreačná oblasť obce Vinosady v katastrálnom území Veľké Tŕnie. 
Nachádzajú sa tu Holubyho lúky, prameň Baňa, vinohrady, mokrade a chaty a tečie ňou Trniansky potok.
Saint-Mamert-du-Gard

Saint-Mamert-du-Gard môže byť:
Zádielsky náhon

Zádielsky náhon je potok v regióne Košický región na území obcí Dvorníky-Včeláre a Turňa nad Bodvou v okrese Košice-okolie v Košickom kraji. Je ľavostranným prítokom vodného toku Hájsky potok a má dĺžku . Je vodným tokom VII. rádu. 
Zdrojnica.
Začína sa v na východnom okraji intravilánu obce Dvorníky-Včeláre v časti obce "Dvorníky". Patrí do okresu Košice-okolie v Košickom kraji a nachádza sa v geomorfologickom celku Slovenský kras v geomorfologickom podcelku Turnianska kotlina.
Opis toku.
Od zdrojnice tečie severovýchodným smerom do poľnohospodárskeho extravilánu, v priteká na obecnú hranicu medzi obcami Dvorníky-Včeláre a Zádiel a sleduje túto hranicu až po trojchotárnik obcí Dvorníky-Včeláre, Zádiel a Turňa nad Bodvou v , od trojchotárnika sleduje obecnú hranicu medzi obcami Zádiel a Dvorníky-Včeláre až po , kde túto hranicu opúšťa v smere severovýchodovýchod lemovaný pásom príbrežnej vegetácie územím poľnohospodárskeho extravilánu, ľavým brehom obmýva juhovýchodné svahy vrchu "Strážne" s , v mení smer na juhovýchod, v na severozápadnom okraji intravilánu obce Turňa nad Bodvou v vteká do vodnej nádrže "Turniansky rybník", v opúšťa "Turniansky rybník", vteká do intravilánu obce Turňa nad Bodvou a v na južnom okraji "Vodnej ulice" pri kanalizačnej čističke odpadových vôd ústi do Hájskeho potoka ako jeho ľavostranný prítok. Vodný tok Hájsky potok je ďalej prítokom Turne.
Vodný tok "Zádielsky náhon" nemá významnejšie prítoky.
Pôvod názvu.
Vodný tok "Zádielsky náhon" na území obcí Dvorníky-Včeláre a Turňa nad Bodvou má pôvod v názve obce Zádiel, po obecnej hranici ktorej krátkym úsekom preteká. Z toponyma Zádiel rozšírením o formant "-sky" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "náhon" v podobe "Zádielsky náhon" ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku "Zádielsky náhon" bol štandardizovaný v roku 1990.
V priestore slovenskej hydronymie potokov hydronymum "Zádielsky náhon" je jedinečným hydronymom (február 2022).
Referencie.
Príslop (vrch v Skorušinských vrchoch)

Príslop (, ) je vrch v Skorušinských vrchoch. Leží na slovensko-poľskej hranici, nad osadou Oravice, približne východne od Tvrdošína. 
Poloha.
Nachádza sa na východnom okraji pohoria, v geomorfologickom podcelku Oravická Magura. Vrch leží na hranici Žilinského kraja a Malopoľského vojvodstva, okresu Tvrdošín
a powiatu tatrzańskeho a zasahuje na katastrálne územie obce Vitanová a Witów. Najbližšími sídlami sú západným smerom ležiace Oravice, miestna časť Tvrdošína, severovýchodne situovaný Witów a severným smerom ležiaca Hladovka a Suchá Hora. Od Západných Tatier je oddelený Tichou dolinou s riekou Oravica. 
Opis.
Príslop sa nachádza v rázsoche, ktorá vybieha východným smerom z Oravickej Magury (). Severovýchodne susedí Hurchoci Wierch (), severne leží Mašnáková (), západne susedí sedlom oddelená Magura a južným smerom Siwiańskie Turnie (). Vrcholom vedie rozvodie Čierneho a Baltského mora; do rieky Orava smeruje voda z južných svahov, ktoré odvodňuje rieka Oravica, voda z východných a severných častí smeruje prítokmi Čierneho Dunajca do Visly. Na vrchol vedie značený chodník z Oravíc. 
Výhľady.
Vrcholovú časť Príslopu pokrýva nesúvislý lesný porast, ktorý umožňuje len veľmi obmedzený rozhľad. Z vhodných miest s riedkou alebo nízkou vegetáciou je vidieť susedné vrchy Skorušinských vrchov, blízke Tatry a časť Oravských Beskýd, severným smerom je otvorený výhľad na územie Poľska.
Asia Klimovová

Asia Klimovová (; * 16. jún 1990, Nižný Novgorod – † 1. marec 2022 Kyjev) bola ruská stand-up komička a aktivistka, ktorá tragicky zahynula pri ostreľovaní kyjevskej televíznej veže .
Životopis.
Asia Klimovová sa narodila v Nižnom Novgorode a má ukrajinské korene. Pracovala v kaviarni "Ziferblat", neskôr začala robiť stand-up comedy a na jeseň roku 2021 presťahovala sa do Kyjeva. Pracovala pre analytickú firmu rick.ai ako manažérka spokojnosť zákazníkov. 22. februára 2022 natočila video, v ktorom uviedla, že v Kyjeve žije už šesť mesiacov, hovorí po rusky a nestretla sa so žiadnou negativitou alebo agresiou voči svojej osobe. Vystúpila proti tomu, že „"zločinecká vláda, ktorú si nezvolila, vnútila spoločnosti svoju falošnú doktrínu o Ukrajine a rozpútala krvavú vojnu" “. Video sa stalo virálnym.
Zomrela 1. marca 2022 počas bitky o Kyjev. Nezvestnosť Klimovovej nahlásil jej brat 3. marca . Podľa neho odišla z domu, zamierila smerom k stanici metra Dorogožiči a odvtedy sa neozvala. Telo bolo identifikované podľa jej tetovania 10. marca. O jej úmrtí informoval jej kamarát Ivan Mitin.
Ortuťovo-mangánová hviezda

Ortuťovo-mangánová hviezda je typ chemicky pekuliárnej hviezdy s výraznou spektrálnou čiarou pri 398,4 nm v dôsledku absorpcie z ionizovanej ortuti. Tieto hviezdy sú spektrálneho typu B8, B9 alebo A0, čo zodpovedá povrchovým teplotám medzi približne 10 000 a 15 000 K, s dvoma charakteristickými vlastnosťami:
Ich rotácia je relatívne pomalá a v dôsledku toho je ich atmosféra relatívne pokojná. Predpokladá sa, ale nebolo to dokázané, že niektoré typy atómov klesajú dovnútra hviezdy pod vplyvom gravitačnej sily, zatiaľ čo iné sú vyzdvihnuté smerom von z hviezdy tlakom žiarenia, čím sa vytvára heterogénna atmosféra.
Zoznam.
Nasledujúca tabuľka obsahuje najjasnejšie ortuťovo-mangánové hviezdy.
Barrie

Barrie môže byť:
Africký pohár národov 2012

Africký pohár národov 2012 bol 28. ročníkom Afrického poháru národov, medzinárodného futbalového turnaja pod hlavičkou Konfederácie afrického futbalu (CAF).
Turnaj sa hral v dvoch krajinách v Gabone a v Rovníkovej Guiney a hralo sa v dňoch od 21. januára do 12. februára 2012. Titul obhajoval Egypt.
Víťazom turnaja sa stala Zambia, ktorá vo finále zdolala Pobrežie Slonoviny. Finále skončilo bez gólov a zápas rozhodol až penaltový rozstrel. Zaujímavosťou je, že Pobrežie Slonoviny na celom turnaji neinkasovali ani jeden gól. Na treťom mieste sa umiestnili hráči Mali.
Kvalifikácia.
Na turnaji sa predstavilo 16 tímov. Debutantom na turnaji sa stal , a hostiteľská krajina .
Štadióny.
Turnaj sa hral na štyroch štadiónoch v štyroch mestách.
Play-off.
Finále.
Víťazom turnaja sa stala Zambia.
Barrie (Ontário)

Barrie je kanadské mesto v provincii Ontário.
Poloha.
Mesto sa nachádza na v zátoke Kempenfelt Bay jazera Lake Simcoe. Susedné obce sú: Oro-Medonte, Springwater, Essa, and Innisfil. Územie tradične patrí národom Huron-Wendat, Haudenosaunee a Anishinaabe.
Dejiny.
Pôvodnými obyvateľmi boli Huron-Wendat, ktorí boli neskôr vytlačení národom Haudenosaunee. Koncom 17. storočia ich však vytlačili Anishinaabe, ktorý v oblasti zostali dodnes.
Budúce mesto sa nachádzalo na východom konci cesty pôvodných obvateľov vedúcej z jzera Lake Simcoe do riečky Willow Creek, ktorá sa vlievo do rieky Nottawasaga a tá do zálivu Georgian Bay. Cesta medzi týmito tokmi bola známa ako „Nine Mile Portage“. V roku 1819 bola na konci tejto cesty vybudovaná námorná zásobovacia základňa. Vzniknuté osídlenie, časť vtedajšieho Vespra Township, bolo pomenované po komodorovi Robertovi Barriem, ktorý túto základňu navštívil v rokoch 1838 a 1833. Od roku 1835 pod názvom Barrie fungovala pošta. V roku 1854 získalo statút „village“ a začalo posielať svojho reprezentanta na okresnú úroveň v Simcoe County. V roku 1871 získala štatút „town“ a v roku 1896 k sebe pripojilo Allandale. Počas prvej svetovej vojny bola neďaleko mesta vybudovaná vojenská základňa, Borden. Doteraz je najväčšou základňou kanadského vojska.
Demografia.
V sčítaní obyvateľstva v roku 2016 malo mesto 141 434 obyvateľov, z toho 120 545 uvádza ako rodný jazyk angličtinu, 2 940 francúzštinu a 14 520 neoficiálne jazyky, z toho 35 jazyky pôvodných obyvateľov. 60 ľudí uvádza slovenčinu a 145 češtinu. 475 ľudí udalo ako etnický pôvod český, 350 slovenský a 100 československý.
Doprava.
Veľa obyvateľov mesta dochádza za prácou do iných miest. Podľa Statistics Canada skoro pätina z dochádzajúcich cestuje aspoň hodinu, čo je najviac zo všetkých sledovaných metropolitných oblastí.
Mestom prechádza Diaľnica 400 a na severe z nej odbočuje 11.
Ekonomika.
V meste je dôležitý maloobchod, zdravotníctvo a sociálna starostlivosť a výrobný priemysel. Najväčšími zamestnávateľmi sú Georgian College a Royal Victoria Regional Health Centre.
Kultúra.
V meste pôsobí MacLaren Art Centre, vystavujúce moderné a staršie umenie.
Šport.
V meste pôsobí hokejový tím Barrie Colts. Od roku 1995 je súčasťou Ontario Hockey League.
Slovensko na Zimných paralympijských hrách 2022

Slovensko na Zimných paralympijských hrách 2022 v čínskom Pekingu reprezentovalo 32 športovcoch v 3 športoch. Celkovo má výprava 56 členov.
Medailová bilancia.
V hodnotení krajín Slovensko získalo 10. miesto 3 zlatými a 3 broznovými medailami. Celkovo to boli 4. najúspešnejšie hry, za rokmi 2018, 2010 a 2014. 
Reprezentanti.
Vlajkonosičmi výpravy boli Miroslav Haraus a Monika Kunkelová.
Slovenskí športovci súťažili:
Pompaia

Pompaia () bola starogrécka slávnosť zasvätená Diovi. 
Pompaia (Procesia), aténsky sviatok na počesť Dia Meilichia ("Dia Milostivého"), ktorý sa konal počas orania polí a siatia plodín, t. j. niekedy v poslednej tretine atického mesiaca maimaktérión. Vie sa o ňom len veľmi málo. V tento sviatok sa konal sprievod, v ktorom sa nieslo rúno z ovce obetovanej Diovi spoločne s Hermovou palicou ("kérykeion", palica ovinutá hadmi), čo malo možno odvrátiť zlo na začiatku zimy, alebo zabezpečiť dobrú úrodu v novom ročnom období.
Zeus Meilichios bol uctievaný aj na sviatok Diasie, ktorý sa konal 23. dňa mesiaca athestérión. Podľa niektorých znalcov (napr. nemecký klasický filológ Ludwig Deubner), sa rúno z obetovanej ovce počas tohto sviatku mohlo použiť na oslavách Pompaie. To dáva zmysel, pretože oba sviatky súviseli so životne dôležitými zásobami obilia. Diasia sa slávila, keď bolo žito (oziminy) najzraniteľnejšie voči mrazu, vetru a suchu. Deubner videl v rúne Dia ("Zeus koidion") akýsi apotropaický prostriedok (s magickou mocou chrániť pred zlom, zlej moci) aj na ochranu zasiateho osiva počas Pompaií v mesiaci maimaktérión, ktorý zobrazuje vlys atického kalendára na bloku zabudovanom do aténskeho chrámu "Panagia Gorgoepikoos" (sú na ňom názvy mesiacov atického kalendára s niektorými aténskymi sviatkami).
Milan Polák (teatrológ)

Milan Polák (* 16. január 1932, Lenartovce – † 15. marec 2022) bol slovenský teatrológ, novinár, spisovateľ, scenárista, dramatik a pedagóg.
Podľa Literárneho informačného centra sa zaoberal „predovšetkým divadelnou kritikou a novšou divadelnou históriou i jej výraznými osobnosťami“.
Životopis.
Po maturite na gymnáziu v Topoľčanoch (v roku 1951) študoval na vojenskej akadémii Litoměřiciach, v rokoch 1962 až 1967 dramaturgiu na Vysokej škole múzických umení v Bratislave a neskôr v rokoch 1969 až 1972 teóriu a dejiny filmu, divadla, rozhlasu a televízie na Masarykovej univerzite v Brne.
O divadle písal od roku 1960. V období rokov 1961 až 1970 pracoval ako redaktor týždenníka Život a denníka Pravda. Neskôr v rokoch 1970 až 1974 pracoval v mesačníku "Film a divadlo". Následne bol do roku 1988 pracovníkom Slovkoncertu. Odborným pracovníkom Ústavu umeleckej kritiky a divadelnej dokumentácie bol v rokoch 1988 až 1990. Potom bol bol v období 1990 až 1993 zástupcom šéfredaktora denníka "Slovenská republika". Od roku 1995 do roku 1996 bol riaditeľom dramaturgie a programu Slovenskej televízie, následne do roku 1999 odborným pracovníkom Národného divadelného centra v Bratislave. Od roku 1998 bol pedagógom Fakulty masmediálnej komunikácie Univerzity sv. Cyrila a Metoda v Trnave.
Dielo.
Bol autorom scenárov televíznych dokumentárnych filmov aj dramatizácií literárnych diel pre rozhlas. Písal pod pseudonymom Marián Petrík.
Medzi jeho knižné diela patrili:
M1 (TV stanica)

M1 (M Egy) je prvý okruh (program) spravodajsko-publicistického vysielania maďarskej televízie, ktorá začala vysielať 1. mája 1957.
Poludňajší programový blok.
V rokoch 1994 – 1997 bol poludňajší programový blok od 12:00 do 15:30 hod. Zábavné programy sa vysielali bez reklám.
Školské programy.
V rokoch 1971 – 1989 sa vysielali školské programy cez deň. To spôsobilo, že programy začínali o 08:00 namiesto o 18:00 hod. Počas víkendov, leta a zimy začínali o 18:00 spolu so stanicou M2. V roku 1989 bol školský program nahradený rannými programami vysielanými medzi 05:40 a 09:00 hod.
Huriska

Huriska () je v islame a v ľudovej viere moslimov „panna s čiernymi očami, ktorú za odmenu dostanú v raji za manželku mučeníci a bohabojní muži ako súčasť blaženého života“.
V islamskom opise neba „obraz rajských záhrad, plných krásnych plodov, zvlažovaných riekami, v ktorých budú veriaci večne prebývať s nepoškvrnenými ženami, opakuje sa v Koráne až do zunovania.“ V Koráne sa vyskytuje opis hurisiek vyskytuje v 44:54, 52:20, 55:72, 56:22.
Zmyselné vykreslenie hurisiek bolo často využívané na kritiku islamu.
Zámutovský potok

Zámutovský potok je potok v regióne Horný Zemplín na území obcí Zámutov a Čaklov v okrese Vranov nad Topľou v Prešovskom kraji. Nachádza sa v geomorfologickom celku Slanské vrchy v geomorfologickom podcelku Šimonka. Je pravostranným prítokom Tople a má dĺžku . Je vodným tokom VI. rádu. 
Prameň.
Pramení v severnej časti územia obce Zámutov v na juhovýchodnom svahu vrchu Šimonka () v lesnom extraviláne.
Opis toku.
Od prameňa tečie juhovýchodným smerom cez lesný extravilán, ľavým brehom obmýva les "Holá hora", preteká cez les "Brestová dolina", opakovane mení smer od južného až po východný, v priberá ľavostranný prítok "Hrušovský jarok", ľavým brehom obmýva les "Zámutovské skaly", pravým brehom obmýva les "Rozsypaná skala", ľavým brehom obmýva les "Čulkov", vteká do poľnohospodárskeho extravilánu, ďalej v vteká do intravilánu obce Zámutov, v priberá ľavostranný prítok "Čaklovec", opúšťa územie obce Zámutov a vteká na územie obce Čaklov, v priberá pravostranný prítok "Solianska", podteká cestu spájajúcu mesto Prešov s mestom Vranov nad Topľou a po opustení intravilánu obce Čaklov ústi v do Tople ako jej pravostranný prítok.
Vodný tok "Zámutovský potok" má tri prítoky.
Pôvod názvu.
Názov vodného toku "Zámutovský potok" na území obcí Zámutov a Čaklov má pôvod v názve obce Zámutov. Motivantom pomenovania názvu obce Zámutov mohla byť poloha z pohľadu pomenovateľa "za topografickým objektom vlastníka objektu alebo ináč spájanej osoby s topografickým objektom". V samotnom slovnom základe "mut-, mút-" sa reflektuje slovný základ "mútny, kalný, často zakalený vodným tokom, pri ktorom obec vznikla". Z predĺženej predpony "zá-", zo slovného základu, kombináciou s formantom "-ovský" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe "Zámutovský potok" ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku "Zámutovský potok" bol štandardizovaný v roku 1990.
V priestore slovenskej hydronymie potokov hydronymum "Zámutovský potok" je jedinečným hydronymom (marec 2022). 
Referencie.
Majstrovstvá Ázie vo futbale 2000

Majstrovstvá Ázie vo futbale 2000 bol 12. ročníkom Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie. (AFC). Turnaj hostil Libanon a hralo sa v dňoch od 12. do 29. októbra 2000. Titul obhajovala .
Víťazom turnaja sa stalo , ktoré vo finále zdolalo Saudskú Arábiu 1:0.
Kvalifikácia.
Na turnaji sa predstavilo 12 tímov. Debutantom bol domáci .
Play-off.
Finále.
Víťazom turnaja sa stalo Japonsko.
Osly (vrch v Skorušinských vrchoch)

Osly (staršie aj Oslí vrch; ) je vrch v Skorušinských vrchoch. Leží nad obcou Habovka, približne juhovýchodne od Tvrdošína. 
Poloha.
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližším sídlom je na južnom úpätí ležiaca obec Habovka, severne sa nachádza Zábiedovo a západným smerom Oravský Biely Potok. 
Opis.
Vrch Osly sa nachádza v hlavnom hrebeni pohoria, medzi Skorušinou () a sedlom Biedna. Severne susedí vrch Košiare (), východne Javorinky () a Javorková (), južne Chotár () a Mních () a západne Biedna (). Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.
Výhľady.
Vrcholovú časť pokrýva lesný porast, na ktorý západným smerom nadväzuje horská lúka. Z odlesnených miest a lokalít s riedkou vegetáciou je vidieť okolité Skorušinské vrchy, no tiež časť Chočských vrchov a Západných Tatier, pri vhodných podmienkach aj Malú Fatru, Oravskú Maguru a Oravské Beskydy.
DragonFly BSD

DragonFly BSD je open-source UNIX-like operačný systém, ktorý bol vytvorený ako fork operačného systému FreeBSD 4.8. Mathew Dillon (na prelome 80. a 90. rokov vývojár Amiga; v rokoch 19942003 vývojár projektu FreeBSD) začal pracovať na DragonFly BSD v júni 2003 a oznámil to na mailing listoch FreeBSD 16. júla 2003.
Dillon začal vyvíjať DragonFly BSD vo viere, že techniky použité na threading a symetrický multiprocesing v operačnom systéme FreeBSD 5 vedú k slabému výkonu a k problémom s údržbou. Tieto možné problémy sa snažil opraviť priamo vo FreeBSD, pre konflikty s ostatnými vývojármi ohľadom implementácie svojich návrhov mu však bolo odobraté právo meniť zdrojový kód FreeBSD. Napriek týmto sporom, projekty DragonFly BSD a FreeBSD stále spolupracujú zdieľaním opráv chýb, aktualizácií ovládačov a iných vylepšení.
Ranné správy RTVS

Ranné správy RTVS je spravodajská relácia RTVS, ktorá sa vysiela od 7. septembra 2015 na televíznych staniciach Jednotka a RTVS 24. Relácia trvá 90 minút a vysiela sa len cez pracovné dni od pondelka do piatka (s výjnimkou sviatkov) od 07:00 do 08:30 hod. Cez Vianoce a Veľkú noc má relácia prestávku. Moderátormi relácie sú od roku 2015 Miroslav Frindt a Martyna Jančeková a od roku 2023 aj Alfonz Šuran.
Metánofurán

Metánofurány sú skupiny chemických zlúčenín prítomných u metanogénnych archeónov. Tieto zlúčeniny obsahujú 2-aminometylfuránovú skupinu viazanú na fenoxy skupinu. Existujú aspoň tri druhy metánofuránov: keď je skupinou na opačnom konci trikarboxyheptanoylová, glutamylglutamylová alebo trikarboxy-2-hydroxyheptanoylová skupina.
Formylácia.
Metánofurány sa premieňajú na formylmetánofurány v prvých krokoch metanogenézy. Enzým formylmetánofurándehydrogenáza () formyluje metánofurán pomocou CO2, primárneho zdroja C1 v metanogenéze.
Deformylácia.
Enzým formylmetánofurán tetrahydrometánopterín formyltransferáza katalyzuje prenos formylovej skupiny z formylmetánofuránu na N5 tetrahydrometánopterínu, H4MPT. Tento enzým sa podarilo vykryštalizovať a neobsahuje žiadnu prostetickú skupinu.
Bezpečnostný systém štátu

Bezpečnostný systém štátu je slovenský právny termín, ktorý býva definovaný ako:
Tento pojem bol prvýkrát použitý v Bezpečnostnej stratégii Slovenskej republiky (SR) schválnej Národnou radou SR v roku 2001, kde bol definovaný ako "„mnohostranný komplex, ktorý sa skladá zo zahraničnopolitických, ekonomických, obranných, vnútrobezpečnostných, sociálnych, záchranárskych a ekologických nástrojov a ich vzájomných väzieb“".
Villeneuve-lès-Avignon

Villeneuve-lès-Avignon môže byť:
Uzès

Uzès môže byť:
Sommières

Sommières môže byť:
Kino Úsmev (Košice)

Kino Úsmev je kino v Košiciach. Nachádza sa v mestskej časti Staré Mesto na Kasárenskom námestí. Je to jediné fungujúce kamenné kino v Košiciach. Kino má hlavnú sálu s kapacitou 300 miest, a druhú (Impulz) s kapacitou 20 miest.
História.
Kino Úsmev existuje od roku 1922. Budova pôvodne slúžila ako kasíno, ktoré sa prestavalo na kino ešte pred prvou svetovou vojnou. Počas druhej svetovej vojny boli Košice súčasťou Maďarska, a kino nieslo názov Veseliareň (). Od roku 1929 v ňom fungovalo kino s názvom "Kino Centrál" (vo vlastníctve "Slovenskofilm"), ktoré sa po druhej svetovej vojne premenovalo na Kino Úsmev. V roku 1969 ho zasiahol veľký požiar, ktorý bol dôsledkom odhodenej cigarety v hľadisku počas predstavenia. Od roku 1993 budovu mesto prenajímalo spoločnosti "Tatrafilm". Kino bolo v roku 2012 po 83 rokoch zatvorené. Hlavným dôvodom bol nedostatok filmových kópií 35 mm formátu, ktoré sa celosvetovo prestali vyrábať a problém s financovaním kina. V roku 2012 sa občianske združenie Cinefil, o.z. rozhodlo o jeho oživenie. Mestské zastupiteľstvo Košíc v júni 2015 jednohlasne schválilo prenájom Kina Úsmev občianskemu združeniu Cinefil na dobu 15 rokov. Združenie sa zaviazalo do piatich rokov premeniť Kino Úsmev na "Centrum audiovizuálnej kultúry" s dvoma kinosálami. Po dokončení v roku 2016 bolo Centrum audiovizuálnej kultúry prvé svojho druhu na Slovensku. Prvým filmom, ktorý sa odpremietal po rekonštrukcii v júny 2016, bol film Kinoautomat z roku 1967.
Areál a podujatia.
Okrem kina sa v budove nachádza kaviareň aj bar a pred samotnou budovou sú umiestnené streetfood stánky alebo prívesy. V kino je niekoľko rokov jedným s dejísk medzinárodného filmového festivalo MFF Art Film. Kino hostili aj rôzne iné filmové festivaly, spustilo rezidenčný program pre filmových tvorcov a začalo oživovať Kasárenské námestie dvoma street-foodovými festivalmi.
Architektúra.
V roku 2018 bolo kino nominované medzi 17 projektami na "Cenu za architektúru" CE•ZA•AR. Exteriér budovy pochádza z architektonickej kancelárie "zerozero". Charakteristikou črtou nominovanej bielej rastrovej fasády je 2 000 kusov zatepľovacích hmoždiniek.
MT-LB

MT-LB (rus.: МТ-ЛБ) je ľahký pásový obrnený transportér sovietskej konštrukcie, ktorý vznikol v 60. rokoch 20. storočia. Vozidlá MT-LB sú určené na prepravu vojakov, ťahanie húfnice D-30 alebo protitankového kanónu T-12. Na báze vozidla MT-LB vzniklo mnoho ďalších špecializovaných verzií ako napríklad veliteľské vozidlo, vozidlo na riadenie delostreleckej paľby alebo nákladné vozidlo.
Vznik a vývoj.
V polovici 60. rokov 20. storočia sa vedenie sovietskych ozbrojených síl rozhodlo nahradiť zastarané delostrelecké ťahače AT-P. Aby sa ušetrili peniaze, padlo rozhodnutie nevyvíjať nové vozidlo od nuly, ale prispôsobiť stroj, ktorý sa už sériovo vyrába, pre potreby armády. Na rolu armádneho terénneho vozidla sa najlepšie hodil transportér MT-L. Bolo potrebné len vyrobiť pre neho pancierový trup, pričom väčšina mechanizmov a komponentov zostala rovnaká.
Vývojom MT-LB bola poverená konštrukčná kancelária závodu na výrobu traktorov v Charkove. Vývojové práce sa začali v roku 1964 a o dva roky neskôr sa už vozidlo dostalo do sériovej výroby.
Konštrukcia.
Vnútorný priestor sa skladá z priestoru pre posádku (veliteľ a vodič) v prednej časti korby a priestoru pre 11-členný výsadok v zadnej časti. Napravo od vodiča sa nachádza malá vežička s plochou strechou. Vežička je vybavená jedným guľometom PKT kalibru a je ovládaná veliteľom. Námer guľometu sa pohybuje v rozsahu od -5° do +30° a odmer je 360°. V zadnej časti korby sú dvojdielne dvere. Vozidlo je ľahko pancierované - hrúbka pancierovania sa pohybuje medzi , to poskytuje základnú ochranu proti pechotným zbraniam. 
Pohybové ústrojenstvo je po každej strane tvorené šiestimi pojazdovými kolesami (hnacím kolesom vpredu a napínacím vzadu). Vodou chladený osemvalcový motor JaMZ 238 s výkonom 179 kW (240 k) umožňuje vozidlu dosiahnuť na cestách maximálnu rýchlosť /h a v teréne dosahuje vozidlo maximálnu rýchlosť /h. Vozidlo MT-LB je plne obojživelné, pričom vo vode sa dokáže pohybovať rýchlosťou až /h. MT-LB môže za sebou tiež vliecť príves alebo zbraň do hmotnosti prípadne viesť náklad do hmotnosti .
Vozidlo je vybavené vyhľadávacím svetlometom OU-3GK a infračerveným nočným pozorovacím prístrojom vodiča TVN-2 s dosahom . To mu umožňuje v obmedzenej miere vykonávať činnosť aj v nočných podmienkach.
Rozvor

Rozvor alebo rozvora môže byť:
Koenzým F420

Koenzým F420 alebo 8-hydroxy-5-deazaflavín je koenzým, ktorý sa účastní redoxných reakcií u metánogénov, mnohých organizmoch kmeňa Actinobacteria a výnimočne i u iných rodov baktérií. Koenzým F420 to derivát flavínu a pôsobí ako koenzým pre koenzým F420 hydrogenázu, 5,10-metyléntetrahydrometánopterínreduktázu a metyléntetrahydrometánopteríndehydrogenázu.
Bohatým zdrojom koenzýmu F420 je "Mycobacterium smegmatis", u ktorého niekoľko desiatok enzýmov využíva koenzým F420 namiesto kofaktoru FMN, ktorý využívajú homologické enzými u väčšiny ostatných druhov. Niektoré eukaryoty, napríklad mušky "Drosophila melanogaster" a riasy "Ostreococcus tauri" takisto využívajú prekurzor tohto kofaktoru.
Biosyntéza.
Koenzým F420 sa syntetizuje viackrokovou dráhou:
Branislav Fábry

Branislav Fábry môže byť:
Adenozylkobalamín

Adenozylkobalamín (AdoCbl) je spolu s metylkobalamínom (MeCbl) jednou z biologicky aktívnych foriem vitamínu B12. Jeho iné názvy zahŕňajú deoxyadenozylkobalamín, 5'-deoxyadenozylkobalamín, 5-deoxyadenosylkobalamín, koenzým B12 alebo kobalamid.
Reakcie.
Adenozylkobalamín pôsobí ako kofaktor v 1,2-prešmykoch uhlíkovej kostry sprostredkovanej radikálovým mechanizmom. Tieto procesy vyžadujú tvorbu deoxyadenozylového radikálu pomocou homolytickej disociácie väzby uhlík-kobalt. Táto väzba je výnimočne slabá, jej disociačná energia je 31 kcal/mol (asi 130 kJ/mol), a je ďalej oslabená chemickým prostredím v aktívnom mieste enzýmu. Jeden z enzýmov, ktoré využívajú adenozylkobalamín ako koenzým, je metylmalonyl-CoA mutáza.
Podobným mechanizmom prebiehajú mnohé reakcie, v ktorých vystupuje ako koenzým "S"-adenozylmetionín (SAM), ktorý takisto produkuje 5'-deoxyadenozylové radikály. Enzýmy, ktoré využívajú SAM, však katalyzujú aspoň 65 unikátnych reakcií, zatiaľ čo je známych len 12 enzýmov, ktoré využívajú kobalamín. Predpokladá sa, že kobalamín sa vyvinul relatívne nedávno, čo by tento nepomer čiastočne vysvetľovalo. Okrem toho je SAM výrazne menšia molekula, takže stérická náročnosť adenozylkobalamínu znamená, že jeho použitie je pre enzýmy náročnejšie, a okrem toho musí u adenozylkobalamínu zvyčajne deoxyadenozylový radikál prekonať výrazne väčšiu vzdialenosť počas reakcie. Radikálové SAM enzýmy však obsahujú železo-sírny klaster, ktorý enzýmy využívajúce kobalamín mať nemusia - železo-sírne klastre sú senzitívne na okolitý kyslík, takže je možné, že adenozylkobalamín predstavuje alternatívu v prostredí s kyslíkom. Niektoré zdroje takisto tvrdia, že kobalamín pomáha stabilizovať produkty, takže jeho úloha je väčšia, než len tvorba radikálov.
Oceánsky pohár národov 2002

Oceánsky pohár národov 2002 bol šiestym ročníkom Oceánskeho pohára národov, medzinárodného futbalového turnaja pre národné tímy pod hlavičkou Oceánskej futbalovej konfederácie (OFC). Turnaj sa konal na Novom Zélande a hralo sa v dňoch od 5. do 14. júla 2002. Titul obhajovala .
Víťazom turnaja sa stal , vo finále zdolali Austráliu 1:0.
Play-off.
Finále.
Víťazom turnaja sa stal Nový Zéland.
Mních (vrch v Skorušinských vrchoch)

Mních () je vrch v Skorušinských vrchoch. Leží nad obcou Zuberec, približne južne od Tvrdošína. 
Poloha.
Nachádza sa v strednej časti pohoria, v geomorfologickom podcelku Kopec. Vrch leží v Žilinskom kraji, v okrese Tvrdošín a zasahuje na katastrálne územie obce Zuberec a Oravský Biely Potok. Najbližšími sídlami sú na východnom úpätí ležiaca Habovka a Zuberec, severným smerom sa nachádza Oravský Biely Potok. 
Opis.
Mníchom začína hrebeň, smerujúci juhozápadným smerom na Kopec (). Severne susedí Biedna (), západným smerom Bane () a Turínok (), juhozápadným Machy () a Kopec, južným Biela skala () a východným Javorková () a Štít (). Vrch patrí do povodia rieky Orava, pričom celý masív odvodňujú prítoky Studeného potoka. Vrcholom vedie značený chodník. Na východných svahoch sa nachádza lyžiarske stredisko.
Výhľady.
Vrchol Mnícha pokrýva súvislý lesný porast, neumožňujúci ucelenejší rozhľad, na svahoch sú však rozsiahle horské lúky. Z odlesnených miest je vidieť okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malú Fatru, Oravskú Maguru a Oravské Beskydy.
Arabský pohár 2009

Arabský pohár 2009 bol deviatym ročníkom Arabského poháru, medzinárodného futbalového turnaja pre národné tímy Únie arabských futbalových asociácii (UAFA). Prvá fáza kvalifikácie sa začala v decembri 2006, ale ďalšie kola sa nekonali pre nedostatok sponzor.
Kvalifikácia.
Z 22 tímov bolo osem pridelených podľa postavenia vo FIFA do prvého kvalifikačného kola. Osem tímov bolo rozdelených do dvoch skupín a víťazi skupín postúpili do druhého kvalifikačného kola kde malo byť 16 tímov rozdelených do štyroch skupín. Druhé kvalifikačné kolo ani finálový turnaj sa kvôli nedostatku sponzorov neodohralo. 
Druhé kvalifikačné kolo.
16 tímov malo byť rozdelených do štyroch skupín. odstúpil zo súťaže a z prvého kvalifikačného kola ho nahradil .
Finálové kolo.
Finálový turnaj bol zrušený kvôli absencii sponzora.
Arpád Gerster

Arpád Gerster (, * 22. december 1848, Košice – † 11. marec 1923, New York) bol významný maďarský chirurg a univerzitný profesor pôsobiaci v New Yorku.
Život.
Jeho otec pôsobil v Uhorskej revolúcii, jeho strýko Anton Gerster, sa podieľal na uhorskej vojne za nezávislosť a neskôr bol dôstojníkom v Americkej občianskej vojne. Jeho sestrou bola Etela Gersterová-Gardiniová, ktorá v New Yorku pracovala niekoľko rokov. Arpád študoval na košickom premonštrátskom gymnáziu. Lekárske štúdie získal na Viedenskej univerzite. Štúdium začal v roku 1866 no už v roku 1872 dokončil štúdium a získal úplnú chirurgickú a pôrodnícku kvalifikáciu. Od 1. októbra 1872 do 1. októbra 1863 bol dobrovoľníkom na chirurgickom oddelení vojenskej nemocnice vo Viedni. Po jeho ceste v Nemeckom na začiatku roka 1874 sa v marci 1874 rozhodol emigrovať do amerického New Yorku.
V roku 1878 sa zamestnal v New Yorkej nemocnici "German Hospital" (teraz Lenox Hill Hospital) na Manhattane. V roku 1879 sa taktiež stal chirurgom v "Mount Sinai Hospital" v Mannhattane. V roku 1882 bol zvolený za chirurgického učitela na New Yorkskej poliklinickej škole. Na škole oôsobil do roku 1894. Columbia University ho vymenoval za profesora operácií v roku 1910. Na univerzite bol členom tzv "Century Club" od roku 1890. Bol aktívne zapojený do činností lekárskych profesijných združení a na komunitných fórach amerických Maďarov. V tejto súvislosti predsedal desať rokov na maďarskom združení v New Yorku. Medzi Američanmi si ako slávny chirurg držal veľkú úctu, ovládal anglický jazyk aj nemčinu.
Rodina.
Dňa 15. decembra 1875 sa oženil s Annou Bernard Wynne, s ktorou mal jedno dieťa – Jána Karola Arpáda Gerstera, ktorý vykročil po stopách svojho otca a tiež vstúpil na lekársku dráhu života.
BMD-4

 BMD-4 je ruské obojživelné bojové vozidlo pechoty určené na prepravu výsadkových vojsk.
Vznik a vývoj.
BMD-4 Bachča-U vyvinul Volgogradský traktorový závod spolu so štátnym podnikom KBP v Tule ako modernizovanú verziu BMD-3. Zbraňový modul vozidla Bachča-U vytvorili v KBP na základe zbraňového modulu z BMP-3. BMD-4 bol zavedený do ruského výsadkového vojska 31. decembra 2004. Prvá várka vozidiel BMD-4 vstúpila do služby u 137. gardového výsadkového pluku v auguste 2005. Sériová výroba BMD-4 prebiehala vo Volgogradskom traktorovom závode, ale nakoniec sa týchto vozidiel vyrobilo iba 60. Dôvodom bola skutočnosť, že oproti modernizovaným verziám BMD-1 a BMD-2 neprinášala verzia BMD-4 žiadne podstatné bojové výhody.
V roku 2007 začal Kurganský strojársky závod vyvíjať hĺbkovo modernizovanú verziu BMD-4, označovanú ako BMD-4M. Koncom roku 2012 bola podpísaná zmluva na dodávku prvých 10 vozidiel BMD-4M v hodnote 608 miliónov rubľov. Vojskové skúšky 10 vozidiel BMD-4M začali v júli 2014 a do výzbroje ruského výsadkového vojska sa typ BMD-4M „Sadovnica“ dostal v máji 2016.
Konštrukcia.
Konštrukcia BMD-4 je do značnej miery zjednotená s BMP-3, čo znižuje nároky na servis a logistiku. Odpruženie tvorí nezávislá torzná tyč s teleskopickými hydraulickými tlmičmi. Pohon BMD-4 zabezpečuje 6-valcový dieselový motor 2V-06-2 s výkonom 450 koní. BMD-4M dostal výkonnejší 10-valec UTD-9, ktorý má o 36 kW väčší výkon. Vozidlo BMD-4M vďaka výkonnejšiemu motoru, nižšej hmotnosti 13,5 t (BMD-4 13,6 t) a upravenému podvozku získalo lepšie jazdné vlastnosti, ovládateľnosť a jazdné parametre. Maximálna rýchlosť je takmer /h.
Posádku vozidla BMD-4M tvorí vodič a veliteľ. V zadnej časti je miesto pre 6 výsadkárov. Pôvodný BMD-4 dokázal prepraviť iba 5 výsadkárov.
BMD-4M získal nový trup z ľahkých zliatin s nízkou hmotnosťou umožňujúci plavbu a hlavne výsadok na padáku. Upravený trup tiež zlepšil plavebné schopnosti vozidla, pričom vo vode dosahuje BMD-4M rýchlosť /h.
BMD-4M aj základná BMD-4 majú rovnakú výzbroj, ktorá je však pomerne impozantná. Vo veži je koaxiálne umiestnený kanón, rýchlopalný kanón 2A72 efektívnym dostrelom a guľomet PKTM. Kanón 2A70 disponuje stabilizátorom v dvoch rovinách a automatickým nabíjačom. Pre kanón si BMD-4 vezie 34 nábojov. Námer kanónu sa pohybuje v rozsahu od -6° do +60° a odmer je 360°. Kanón má dostrel a dokáže viesť paľbu rýchlosťou 10 výstrelov za minútu.
BMD-4M dokáže tiež odpaľovať protitankové riadené strely 9M117M3 "Arkan", ktorých má v zásobe 4 kusy. Arkan má dostrel a dokáže preraziť pancier.
Ochranu vozidla zabezpečuje šesť dymových granátov 3D6/3D6M.
Bojové nasadenie.
Ruská invázia na Ukrajinu.
Pri okupácii Ukrajiny nasadilo Rusko do bojov vozidlá BMD-4. V priebehu prvých dvoch rokov vojny stratilo Rusko minimálne 116 vozidiel BMD-4M.
Mária Bárkányová

Mária Bárkányová (; * 2. marec 1859, Košice – † 26. júl 1928, Berlín) bola maďarská dramatická herečka pôsobiaca najmä v Nemecku.
Život.
Mária bola dcérov vlastníka továrne a vzdelanie nadobudla v uršulínskom kláštore. Počas tejto doby obdivovala predstavenia Dona Carlosa a Maria Stuarta. Z tohto obdivu vznikla jej úprimná túžba stať sa herečkou. Keď ukončila svoje vzdelávanie do Viedni, svoje idály realizovala v divadle "Burgtheater".
V roku 1878 debutovala vo Frankfurte nad Mohanom. Odtiaľ išla do Hamburgu a v roku 1881 bola zavolaná na "Berliner königliche Schauspielhaus" (divadlo v Berlíne). Počas tejto fázy života nabrala množstvo skúseností a precestovala svet. V roku 1892 išla do Ameriky. Vystupovala aj v Petrohrade, Moskve a Rige. Jeden s najväčších úspechov zažila v Holandsku, kde bol jej hlas prirovnávaný k hlasu Hedwigy Raabe.
Počas Svetovej výstavy v roku 1900 išla s vlastnou skupinou do Paríža, aby tam predviedli Goetheho und Schillera.
Kyselina 3-aminoizobutyrová

Kyselina 3-aminoizobutyrová je produkt rozkladu tymínu. Jej konjugovanou zásadou je 3-aminoizobutyrát.
Rozklad tymínu.
Kyselina 3-aminoizobutyrová vzniká pri rozklade tymínu. 3-Aminoizobutyrát vzniká z β-ureidoizobutyrátu pôsobením enzýmu β-ureidopropionázy. Dochádza k štiepeniu oxidu uhličitého a amoniaku:
3-Aminoizobutyrát sa následne premieňa na metylmalonátsemialdehyd pomocou aminotransferázy. Aminoskupina sa prenáša na α-ketoglutarát, ktorý sa premieňa na glutamát:
Úloha v metabolizme.
Počas cvičenia má zvýšenie hladiny proteínu PGC-1α za následok vylučovanie 3-aminoizobutyrátu zo svalov do krvi (koncentrácia 2-3 μM v ľudskom krvnom séru). Pri kontakte 3-aminoizobutyrátu s bielym tukovým tkanivom dôjde k aktivácii expresii termogénnych génov pomocou PPARα receptorov, čo má za následok hnednutie bieleho tukového tkaniva. Jeden z dôsledkov aktivity 3-aminoizobutyrátu je zvýšenie metabolizmu buniek, na ktoré 3-aminoizobutyrát pôsobí.
Predpokladá sa, že 3-aminoizobutyrát hrá niekoľko úloh v bunkovom metabolizme, pri spaľovaní tukov a regulácii inzulínov, triglyceridov a celkového cholesterolu.
3-Aminoizobutyrát sa nachádza v kostrových svaloch ako normálny metabolit. Jeho koncentrácia v plazme sa zvyšuje pri fyzickej aktivite. Jeho produkcia je pravdepodobne spôsobená zvýšenou aktivitou mitochondrií, keďže zvýšenie jeho koncentrácie bolo pozorované i v svaloch myší, ktoré nadprodukovali proteín PGC-1α. Bolo teda navrhnuté, že 3-aminoizobutyrát má obrannú funkciu proti metabolickej poruche, keďže môže spustiť funkcie hnedého tukového tkaniva.
Sándor Prokopp

Sándor Prokopp (; * 7. máj 1887, Košice – † 4. november 1964, Budapešť) bol uhorský športový strelec, ktorý reprezentoval Uhorsko na letných olympijských hrách v rokoch 1908, 1912 a 1924.
Životopis.
Jeho otec bol Sándor Prokopp starší – úradník a telegrafista. Jeho matka bola Anna Kiskató. Otec pôsobil od roku 1891 v Budapešti, takže sa tam rodina veľmi často pohybovala. Žili na niekoľkých miestach po celej Budapešti. Sándor navštevoval základnú školu na Karolyi ulici a potom v roku 1897 nastúpil na strednú školu (Gymnázium Piarista), ktorú absolvoval v roku 1905. Podobne ako jeho otec, aj on sa pripravoval na dráhu úradníka, preto pokračoval v štúdiu na Právnickej fakulte Univerzity v Budapešti a získal titul doktora práv.
So športovou streľbou začínal v klube "EAC Budapešť". Následne sa záčastnil na letných olympijských hrách, v ktorých v roku 1912 získal vo Švédsku zlatú madailu v streľbe. Vo svojej neskoršej kariére, v roku 1913, vyhral pre svoj klub tímový šampionát v streľbe z pušky. Do roku 1924 bol členom maďarského družstva športovej streľby. V roku 1924 súťažil na letnej olympiáde s rýchlopaľnou pištoľou a pištoľou z voľného dostrelu, no ďalšie medailové úspechy už nedosiahol. Po kariére športovca trénoval mládež. V roku 1928 redigoval pravidlá odborového zväzu a napísal rôzne publikácie týkajúce sa športovej streľby.
Umiestnenie na OH.
Londýn 1908.
V roku 1908 skončil v 300 metrovej voľnej puške na 43. mieste.
Štokholm 1912.
O štyri roky neskôr získal zlatú medailu v streľbe na 300 metrov s vojenskou puškou (na tri pozície).
Paríž 1924.
Na letných olympijských hrách v roku 1924 sa zúčastnil na nasledujúcich udalostiach:
Krátke správy RTVS

Krátke správy RTVS je spravodajská relácia RTVS, ktorá sa vysiela od 7. septembra 2015 na televíznej stanici Jednotka.
Moderátormi relácie sú od roku 2015 Ľubomír Bajaník, Janette Štefánková a Viliam Stankay.
Inteligencia (rozlišovacia stránka)

Inteligencia môže byť:
JOJ Šport

JOJ Šport je šiesty televízny okruh (program) JOJ.
Vznikol 6. októbra 2021. Športová televízia vysiela 24 hodín denne, programy ako priame prenosy, športové spravodajstvo. Príchodom šiesteho vysielacieho okruhu dostal väčší priestor regionálny šport.
Stanica začala vysielať 6. októbra 2021 o 19:50 hod. Prvým programom bolo privítanie z nového štúdia od Sláva Jurka a následne nasledovala Volejbalová liga majstrov.
SARS-CoV

Koronavírus 1 spôsobujúci ťažký akútny respiračný syndróm (angl. "severe acute respiratory syndrome coronavirus 1" – skratka SARS-CoV alebo SARS-CoV-1) je kmeň koronavírusov, ktorý spôsobuje SARS, chorobu dýchacej sústavy zodpovednú za epidémiu SARS v rokoch 2002-2004. Je to obalený vírus a s jednovláknovou RNA pozitívnej polarity, ktorý infikuje bunky epitelu v pľúcach. Tento vírus vstupuje do hostiteľskej bunky naviazaním sa na Angiotenzín konvertujúci enzým 2. Infikuje ľudí, netopiere a palmové cibetky.
Pôdohospodárstvo v Spojených štátoch

Pôdohospodárstvo v Spojených štátoch patrí objemom svojej produkcie k najväčším národným pôdohospodárskym odvetviam na svete, pričom z hľadiska zahraničného obchodu sa vyznačuje aktívnou obchodnou bilanciou.
Podľa výsledkov poľnohospodárskeho sčítania z roku 2017 sa v Spojených štátoch k tomuto roku nachádzalo 2 042 220 fariem, ktoré obhospodarovali celkom 3 643 051,28 km2, pričom na jednu farmu v priemere pripadalo 178 ha.
Majstrovstvá EAFF vo futbale 2019

Majstrovstvá EAFF vo futbale 2019 bol ôsmym ročníkom Majstrovstiev EAFF vo futbale, medzinárodného futbalového turnaja pre národné tímy Východoázijskej futbalovej federácie (EAFF). Finálový turnaj sa hral v Južnej Kórei.
Víťazom turnaja sa stala domáca Južná Kórea.
Tímy.
Všetkých desať tímov federácie sa zúčastnilo na turnaji. Tímy boli rozdelení do troch predkôl. Víťaz prvého a druhého kola postupovali o kolo vyššie.
Prvé predkolo.
Víťaz predkola sa kvalifikoval do druhého predkola.
Do druhé kola postúpilo Mongolsko.
Druhé predkolo.
Víťaz predkola sa kvalifikoval do finálového kola.
Do finálového kola postúpil Hongkong.
Finálové kolo.
Víťazom celého turnaja sa stal Kórejská republika.
Somló halušky

Somló halušky [vyslov: šomló] alebo somlói halušky [vyslov: šomlój] () sú tradičný maďarský dezert. Ide o dvojitý biskvit s vanilkovým pudingom, rumovými hrozienkami a čokoládovou polevou.
História.
Dezert dostal svoj názov podľa vyhasnutej sopky Somló v západomaďarskej župe Veszprém. Ide o 431 metrov vysokú horu nachádzajúcu sa 15 km západne od Ajky v krajinnej a prírodnej rezervácii Somló Tájvédelmi Körzet. Somló halušky údajne vytvoril v maďarskom hlavnom meste Budapešti v 50. rokoch 20. storočia Károly Gollerits v reštaurácii Gundels. V roku 1956 bol dezert ocenený v Bruseli. 
Príprava.
Na ich prípravu si treba pripraviť piškótové cesto. Potom ho rozdeliť a vmiešať do polovice kakaový prášok. Z týchto hmôt sa upečú tenké piškótové základy. Hrozienka namočíme buď do rumu, alebo do zmesi rumu, vody a cukru. Uvarí sa aj vanilkový puding a podľa potreby zmieša so šľahačkou. Pripravuje sa vrstvením vo forme. Základ tvorí svetlé piškótové cesto. Polovicu hrozienkovej zmesi a polovicu pudingu poukladáme na každý jej plát a rovnomerne rozotrieme, nasleduje tmavé piškótové cesto, zvyšné hrozienka a nakoniec puding. Nakoniec halušky necháme niekoľko hodín odležať v chladničke. Bežné sú rôzne varianty: niekedy sa používa len svetlé piškótové cesto, bežné je aj posypanie vrchnej vrstvy pudingu kakaovým práškom. Do vrstiev zapracujeme okrem hrozienok aj nasekané vlašské orechy a mandle. Pred podávaním sa halušky pôvodne vykrajovali z cesta a podávali sa s čokoládovou polevou, šľahačkou, ozdobené kakaovým práškom, vlašskými orechmi alebo mandľami.
Canon EOS RP

Canon EOS RP je bezzrkadlový systémový fotoaparát od japonského výrobcu Canon. Bol uvedený vo februári 2019 a išlo o druhý fotoaparát v systéme R plnoformátových bezzrkadloviek.
Technické parametre.
Model EOS RP je vybavený bajonetom Canon RF a je kompatibilný s objektívmi Canon RF. Objektívy EF a EF-S je možné pripojiť pomocou adaptéra.
Full-frame CMOS snímač (36 × 24 mm) má efektívne rozlíšenie cca 26,2 megapixelov. EOS RP je vybavený elektronickým hľadáčikom cez obrazový snímač s približne 100 % pokrytím snímky (horizontálne aj vertikálne) a režimom živého náhľadu.
Režim EOS Movie umožňuje nahrávanie v rozlíšení 4K, Full HD a HD.
Puzdro je vyrobené z horčíkovej zliatiny zapuzdrené v plaste a utesnené proti prachu a striekajúcej vode.
Chromatizmus

Chromatizmus môže byť:
Pôdohospodárstvo

Pôdohospodárstvo (iné názvy: poľnohospodárstvo a lesníctvo; staršie: "poľnohospodárstvo" [v širšom zmysle], "zemedelstvo" [v širšom zmysle]) je zložka (prípadne odvetvie) národného hospodárstva, ktorá pozostáva z poľnohospodárstva (vrátane včelárstva, poľovníctva, záhradníctva, rybolovu a pod.) a lesníctva. Staršia všeobecná definícia pôdohospodárstva znie: "súčasť materiálnej výroby, ktorá sa ako samostatná zložka národného hospodárstva zaoberá získavaním, obnovovaním zdokonaľovaním produkcie, zdrojom ktorej je obrábaná a lesná pôda v organickej spätosti so živočíšnou výrobou, vrátane záhradníctva, včelárstva, poľovníctva a vnútrozemského rybárstva“.
Hoci sa výraz pôdohospodárstvo vyskytuje napríklad v súčasnom názve príslušného slovenského ministerstva, od konca 20. storočia sa v oficiálnych deleniach národného hospodárstva pojem pôdohospodárstvo nepoužíva a namiesto neho sa používajú len názvy jeho jednotlivých veľkých častí (poľnohospodárstvo, lesníctvo a podobne).
Vecné podrobnosti o pôdohospodárstve pozri v článkoch poľnohospodárstvo a lesníctvo.
Delenie.
V roku 1964 sa problému terminologického vymedzenia tohto pojmu v jazykovednom článku venoval Imrich Kabina, a to v komparácii s českou terminológiou a najmä s ohľadom na dobové právne normy. Hoci, ako uvádza Kabina, niektoré dobové zdroje rozlišovali v danom kontexte viac než dva úseky hospodárstva, podľa autora treba („na základe celkového bohatstva založeného na produkčnej sile pôdy“) rozlišovať len 2 veľké úseky pôdohospodárstva: